ভালোবাসার শহরে মনের মানুষের সঙ্গে সন্দীপ্তা

কলকাতা: ছুটির মেজাজে সন্দীপ্তা সেন (Sandipta Sen)। কাজের ব্যস্ততার মধ্যেও সময় বার করে সৌম্য মুখোপাধ্যায়ের সফরে বিদেশ সফরে বেরিয়ে পড়লেন অভিনেত্রী সন্দীপ্তা সেন। ভালবাসার শহর প্যারিসে ভালোবার মানুষের সঙ্গে একান্ত যাপন করছেন অভিনেত্রী। সোশ্যাল মিডিয়ায় তাঁরা শেয়ার করে নিয়েছেন বিদেশ ভ্রমণের টুকরো সব ছবি।

সন্দীপ্তা অবশ্য ভীষণ ঘুরতে ভালবাসেন। তাঁর নাকি পায়ের তলায় সর্ষে। পাহাড়, সমুদ্রসহ যেকোনও জায়গায় মনের কথা শুনে চলে যান তিনি। বিয়ের আগেও হামেশাই সোলো ট্রিপে যেতেন তিনি। তবে এখন তাঁর প্রিয় সফরসঙ্গী অবশ্যই সৌম্য। আর তাই, সৌম্যকে নিয়েই প্যারিস গিয়েছেন সন্দীপ্তা। ভালবাসার মানুষের সঙ্গে ভালোবাসার বিদেশ সফর জমিয়ে উপভোগ করছেন অভিনেত্রী। চোখ ধাঁধানো সৌন্দর্যকে প্রেক্ষাপটে রেখে ছবিগুলি তোলা হয়েছে। ভিনিসের জলেও ঘুরেছেন তাঁরা। অভিনেত্রী একেবারে ক্যাজুয়াল কিন্তু নজরকাড়া সাজে ধরা দিয়েছেন। ফরাসি জনজীবনকে কাছ থেকে দেখার আনন্দ তাঁর চোখেমুখে। ক্যাপশনে লিখেছেন, “রূপকথার দেশে। তবে তুমি পাশে থাকায় তা আরও সুন্দর”। বোঝাই যাচ্ছে স্বামী সৌম্যকেই বোঝাতে চেয়েছেন সন্দীপ্তা।